Tá dúshláin ag baint fós le spriocanna fuinnimh in-athnuaite 2020 na hÉireann. Faoi dheireadh 2015, gineadh 9.1% den fhuinneamh in Éirinn ó fhoinsí in-athnuaite, ní mór é sin a mhéadú go 16% faoi dheireadh 2020. Tá raon de bhearta tugtha isteach ag an rialtas thar na hearnálacha leictreachais agus iompair chun an sprioc seo a bhaint amach, agus leathnóidh an Dreasacht Teasa In-athnuaite seo an tacar de bhearta tacaíochta isteach san earnáil téimh. Beidh an RHI dírithe ar dhreasacht a thabhairt d'aistriú ó chórais téimh atá bunaithe ar bhreosla iontaise go breoslaí ar lú an truailliú uathu agus tabharfaidh sé cabhair do rannpháirtithe sa scéim le haon bhearna airgeadais chun infheistiú i gcóras téimh in-athnuaite.